OpenLLM-France/wikimedia huggingface dataset:
# Dingestow

Dingestow, galesez: Llanddingad, Galesko udalerri txiki bat da, Monmouthshire konderrian.

## Kanpo estekak

* Datuak: Q5278193
* Multimedia: Dingestow / Q5278193
# Ding Xinyi

Ding Xinyi (Chongqing, Txinako Herri Errepublika, 2004ko abuztuaren 27a) gimnastika erritmikoan parte hartzen duen Txinako kirolaria da.
2024ko Parisko Olinpiar Jokoetan parte hartu zuen, eta urrezko domina lortu zuen taldekako proban (Guo Qiqi, Hao Ting, Huang Zhangjiayang eta Wang Lanjingekin batera).
Bi domina lortu zituen 2023ko Gimnastika Erritmikoko Munduko Txapelketan, urrea uztaidun 5eko proban eta zilarra lehiaketa osoan.

## Nazioarteko palmaresa

Olinpiar Jokoak :
| Urtea | Lekua | Domina | Proba |
| 2024 | Paris Frantzia | 01 ! | Multzoak |
| Munduko Txapelketa ||||
| Urtea | Lekua | Domina | Proba |
| 2023 | Valentzia Espainia | 01 ! | 5 uztaiarekin |
| 2023 | Valentzia Espainia | 02 ! | Lehiaketa osoa |

## Erreferentziak

* 1 2 Paris, 2024.
* ↑ «DING Xinyi - FIG Athlete Profile» www.gymnastics.sport (Noiz kontsultatua: 2024-08-14).

## Kanpo estekak

* Datuak: Q121842875
# Dendrimero

Dendrimeroa hiru dimentsioko makromolekula da zuhaitz-egitura duena. Dendrimeroak polimeroak dira eta egitura kimiko zehatza dute, non atomoen arteko lotura kimikoak zehatz deskribatu baitaitezke. Dendrimeroak simetrikoak dira gunearekin eta, maiz, hiru dimentsikoko morforlogia esferikoa hartzen dute.

## Propietateak

Dedrimero-molekulen ezaugarririk behinena egiturazko perfekzioa da. Dendrimeroak monosakabanatuak dira eta normalean konposatu esferiko eta simetrikoak eratzen dituzte. Pisu molekularrari dagokionez anplitude handia dago pisu baxutik pisu handietarainoko espektroa osaturik.
Dendrimeroen ezaugarriek gainazal molekularrean dauden funtzio-taldeek markatzen dituzte. Molekula funtzionala kapsulatzea ere posible da eta kasu horretan biomaterialak mimifikatzen dituzte.
Dendrimero batzuk uretan disolbagarriak izan daitezke, gainerako polimeroak ez bezala. Horretarako kanpo-azala talde hidrofilikoekin edo kargatutako espeziekin funtzionalizatzen dira.

## Erabilerak

Dendrimeroek erabilera asko dituzten hala nola: gainestalduretan, katalizatzaile moduan edo biskositate-aldarazle gisa. Dena den, atzen urteotan medikuntzaren alorrean asko erabiltzen hasi dira odol-analisietan edo erresonantzia magnetikoetan kontraste moduan esaterako. Terapia genikoetan ere baliatzen hasi dira.

## Erreferentziak

* ↑ (Ingelesez) Antoni, Per; Hed, Yvonne; Nordberg, Axel; Nyström, Daniel; von Holst, Hans; Hult, Anders; Malkoch, Michael. (2009). «Bifunctional Dendrimers: From Robust Synthesis and Accelerated One-Pot Postfunctionalization Strategy to Potential Applications» Angewandte Chemie International Edition 48 (12): 2126–2130. doi:10.1002/anie.200804987. ISSN 1521-3773. (Noiz kontsultatua: 2020-11-19).
* ↑ (Ingelesez) Hecht, Stefan; Fréchet, Jean M. J.. (2001). «Dendritic Encapsulation of Function: Applying Nature's Site Isolation Principle from Biomimetics to Materials Science» Angewandte Chemie International Edition 40 (1): 74–91. doi:10.1002/1521-3773(20010105)40:13.0.CO;2-C. ISSN 1521-3773. (Noiz kontsultatua: 2020-11-19).
* ↑ Hermanson, Greg T.. (2008). Bioconjugate techniques.. Academic Press ISBN 978-0-12-370501-3. PMC 228299980. (Noiz kontsultatua: 2020-11-19).
* ↑ (Ingelesez) Fu, Hui-Li; Cheng, Si-Xue; Zhang, Xian-Zheng; Zhuo, Ren-Xi. (2008). «Dendrimer/DNA complexes encapsulated functional biodegradable polymer for substrate-mediated gene delivery» The Journal of Gene Medicine 10 (12): 1334–1342. doi:10.1002/jgm.1258. ISSN 1521-2254. (Noiz kontsultatua: 2020-11-19).

## Kanpo estekak

* Datuak: Q903923
* Multimedia: Dendrimers / Q903923
# Cypriniformes

Cipriniformes, teleosteoen infraklaseko ordena.
Ordena honetan, 5-6 familia, 320tik gora genero eta 3.250 espezie baino gehiago sartzen dira, besteak beste, karpak, ezkailuak eta mazkarrak.
Ordena honetako espezieen bereizgarri batzuk hauek dira: bizkar-hegal sinple bat dute, eta ez dute hortzik ahoan; hortzen ordez, faringe-hortz deritzen egitura batzuk dituzte eztarrian.
Ur gezetan bizi dira nagusiki, baina bada itsasoan bizi den espezie bat bederen —Tribolodon brandtii—. Asiaren hego-ekialdean dago ordena honetako dibertsitate handiena, baina ez dago bat ere ez Australian ez eta Hego Amerikan ere.
Cyprinidae familia —karpak eta ezkailuak— da nagusi ordena honetan; izan ere, ordena honetako dibertsitatearen bi heren osatzen dute. Balitoridae eta Gyrinocheilidae familiako espezieak Asiaren lurralde tropikal eta subtropikaletako ur gezetan bizi dira, eta algak eta ornogabe txikiak jaten dituzte. Catostomidae bentosadun familiako espezieak Ipar Amerikan eta Asiaren ekialdean bizi dira, eta karpen antza dute bai itxurari bai ekologiari dagokienez. Cobitidae familiakoak, berriz, ohikoak dira Eurasian eta Afrikaren iparraldeko zenbait lekutan.
Ordena garrantzitsua da gizakiarentzat, bi arrazoi nagusi hauengatik: batetik, elikagai inportantea da herrialde batzuetan, Europan eta Asian, batez ere; bestetik, akuario-arrain zabaldua da, eta espezie batzuk dituzten kolore biziengatik hazten dituzte.
Sailkapenari buruzko xehetasunak:

## Erreferentziak

* 1 2 3 4 5 6 Kottelat, M.. (2012). «Conspectus cobitidum: an inventory of the loaches of the world (Teleostei: Cypriniformes: Cobitoidei)» The Raffles Bulletin of Zoology (26): 1-199..

## Kanpo estekak

* (Gaztelaniaz) Iberiar penintsulako Cypriniformes ordenako espezieak
* (Ingelesez) Cypriniformes Tree of Life proiektua
* Datuak: Q177879
* Multimedia: Cypriniformes / Q177879
* Espezieak: Cypriniformes
# Daisuke Ando

Daisuke Ando (japonieraz: 安東 大介, Ando Daisuke, 1991ko uztailaren 18a -) Japoniako futbolaria da.
Hainbat futbol taldetan jokatu du, esaterako Fujieda MYFC.

## Kanpo estekak

* (Japonieraz) J.League Data Site
* Datuak: Q62085150
# Daisuke Fujii

Daisuke Fujii (japonieraz: 藤井 大輔, 1986ko urriaren 15a - ) Japoniako futbolaria da.
Hainbat futbol taldetan jokatu du, esaterako Albirex Niigata eta Thespa Kusatsu.

## Kanpo estekak

* (Japonieraz) J.League Data Site
* Datuak: Q3302612
# Daisuke Horiuchi

Daisuke Horiuchi (japonieraz: 堀内 大輔, 1985eko apirilaren 22a - ) Japoniako futbolaria da.
Hainbat futbol taldetan jokatu du, esaterako Montedio Yamagata.

## Kanpo estekak

* (Japonieraz) J.League Data Site
* Datuak: Q11427274
# Daisuke Asahi

Daisuke Asahi (japonieraz: 朝日 大輔, 1980ko uztailaren 26a - ) Japoniako futbolaria da.
Hainbat futbol taldetan jokatu du, esaterako Kataller Toyama.

## Kanpo loturak

* (Japonieraz) J.League Data Site
* Datuak: Q5209624
# Daisuke Hoshi

Daisuke Hoshi (japonieraz: 星 大輔, 1980ko abenduaren 10a - ) Japoniako futbolari ohia da.
Hainbat futbol taldetan jokatu du, esaterako Yokohama F. Marinos, FC Tokyo eta Kyoto Sanga FC.

## Kanpo estekak

* (Japonieraz) J.League Data Site
* Datuak: Q3302371
# Daisuke Aono

Daisuke Aono (japonieraz: 青野 大介, 1979ko irailaren 19a - ) Japoniako futbolari ohia da.
Hainbat futbol taldetan jokatu du, esaterako Albirex Niigata eta Ehime FC.

## Kanpo estekak

* (Japonieraz) J.League Data Site
* Datuak: Q3300518
# Daisuke Goto

Daisuke Goto (japonieraz: 後藤 大輔, 1982ko apirilaren 25a - ) Japoniako futbolari ohia da.
Hainbat futbol taldetan jokatu du, esaterako Yokohama F. Marinos.

## Kanpo estekak

* (Japonieraz) J.League Data Site
* Datuak: Q23900203
# Daisuke Ichikawa

Daisuke Ichikawa (japonieraz: 市川 大祐, 1980ko maiatzaren 14a - ) Japoniako futbolari ohia da.

## Selekzio nazionala

Japoniako selekzioarekin :
| Urtea | Partida | Gol |
| 1998 | 1 | 0 |
| 1999 | 0 | 0 |
| 2000 | 0 | 0 |
| 2001 | 0 | 0 |
| 2002 | 9 | 0 |
| Guztira | 10 | 0 |

## Kanpo loturak

* National Football Teams
* Japan National Football Team Database
* (Japonieraz) J.League Data Site
* Datuak: Q982115
# Daisuke Fujimoto

Daisuke Fujimoto (japonieraz: 藤元 大輔, 1977ko apirilaren 12a - ) Japoniako futbolari ohia da.
Hainbat futbol taldetan jokatu du, esaterako Avispa Fukuoka.

## Kanpo estekak

* (Japonieraz) J.League Data Site
* Datuak: Q11622950
# Daisuke Inazumi

Daisuke Inazumi (japonieraz: 稲積 大介, Inazumi Daisuke, 1997ko maiatzaren 8a -) Japoniako futbolaria da.
Hainbat futbol taldetan jokatu du, esaterako Fujieda MYFC.

## Kanpo estekak

* (Japonieraz) J.League Data Site
* Datuak: Q96714401
# Denise Maerker

Denise Maerker Salmón (Mexiko Hiria, Mexiko, 1965eko urtarrilaren 8a) mexikar abokatua eta kazetaria da, eta irratian, telebistan eta prentsa idatzian egiten du lan. Giro akademikoan ere jardun du.

## Bizitza

Ekonomia eta gizarte zientzia ikasketak egin zituen Lovainako Unibertsitate Katolikoan (Belgika). Zuzenbideko lizentziatura eta Zientzia Politikoetako maistratasuna egin zituen. Sistema politiko konparatuko ikasketa profesionalen doktoretza ikasketak eginak ditu Parisko Sorbonan.

### Lan ibilbidea

1997an sartu zen kazetaritzaren munduan, eta CNI Noticias katean agertu zen, Ciro Gómez Leyvaren ondoan, CNI Canal 40n.
Punto de partida albistegiko gidaria izan zen 2016ko ekainera arte. Gaueko En punto con Denise Maerker albistegia gidatu zuen 2023ko urtarrilaren 9ra arte. Biak Noticieros Televisa-k ekoitziak. Televisa SAB delako Administrazio Kontseiluko kidea da.
Denise Tercer grado saioaren analisten taldeko kidea da, lehen emisiotik, beste kazetari batzuekin pantaila partekatuz: René Delgado, Raymundo Riva Palacio, Leo Zuckermann, Genaro Lozano eta Sergio Sarmiento, besteak beste. 2023an Tercer grado deportivo kirol analisirako saioa gidatzen hasi zen.
2001etik eta 2024ko ekainaren 4ra, Atando cabos irrati albistegia gidatu zuen Radio Formulan eta, 2015era arte, El Universal egunkarirako izen bereko zutabea argitaratu zuen.
2024ko martxoan, moderatzaile izendatu zuten Mexikoko hauteskunde federaletarako lehen presidentetza eztabaidan, Manuel Lopez San Martin kazetariarekin batera.

## Erreferentziak

* ↑ (Gaztelaniaz) Cisneros, Por Víctor. (2024-06-03). «Denise Maerker y la poderosa reflexión por la que se hizo viral en redes sociales: “Hay lugares profundamente distintos”» infobae (Noiz kontsultatua: 2024-09-16).
* ↑ (Gaztelaniaz) «¿Quién es Denise Maerker? Los 10 datos poco conocidos de la famosa periodista mexicana» Caras 2024-03-06 (Noiz kontsultatua: 2024-09-16).
* ↑ (Gaztelaniaz) Zainos, Daniel. (2024-06-04). «Denise Maerker: Quién es la periodista que modera el primer debate» Grupo Milenio (Noiz kontsultatua: 2024-09-16).
* ↑ Tercer grado, el show de los periodistas. Milenio. .
* ↑ «Tercer Grado» Noticieros Televisa 2018-05-03.
* ↑ Quiroga, Antonio. (23 de marzo de 2023). Tercer Grado Deportivo: Cuando inicia y qué analistas participarán. .
* ↑ Denise Maerker Deja su Espacio Radiofónico “Atando Cabos” tras 23 Años. 10 de mayo de 2024.
* ↑ Cabrera, Ángel. (2024-03-06). «Proponen a Denise Maerker y Manuel López San Martín para moderar primer debate presidencial» 24 Horas.

## Kanpo estekak

* Datuak: Q5802693
* Multimedia: Denise Maerker / Q5802693
# Denison (Texas)

Denison Texasko hiri bat da. Grayson konderrian kokatua dago. 2010ean 22.682 biztanle zituen, 59,56 kilometro koadrotan banatuta.

## Ikus, gainera

* Grayson konderria

## Kanpo estekak

* Datuak: Q534669
* Multimedia: Denison, Texas / Q534669
# Denise Richards

Denise Lee Richards (Downers Grove, Illinois, Ameriketako Estatu Batuak, 1971ko otsailaren 17a - ) aktore eta modelo-ohi estatubatuarra da. James Bond agente sekretuaren The World Is Not Enough filmean Christmas Jones doktorearen papera antzeztu zuen.

## Telebista

* Datuak: Q206833
* Multimedia: Denise Richards / Q206833
# Denison (Iowa)

Denison Iowako hiri bat da. Crawford konderrian kokatua dago. 2010ean 8.298 biztanle zituen, 16,95 kilometro koadrotan banatuta.

## Ikus, gainera

* Crawford konderria

## Kanpo estekak

* Datuak: Q986171
* Multimedia: Denison, Iowa / Q986171
# Denise Scott Brown

Denise Scott Brown (Zambia, 1931 -) hegoafrikar arkitekto eta urbanista da.

## Biografia

Londresen eta Pensilvanian egin zituen ikasketak. 1960-1965 urteetan, Pensilvanniako Unibertsitateko Arte Ederretako Eskolan lan egin zuen, irakasle gisa. Eskolak eman zituen, halaber, Kaliforniako Unibertsitateko ingurune-diseinuko sailean (1965), Yaleko Unibertsitateko arkitektura-sailean (1967-1970), eta Harvardeko Unibertsitateko diseinu-eskolan (1989).
Bere lan praktikoetan zein idatzi teorikoetan, arkitektura, hiri-plangintza eta alderdi soziala uztartzen saiatu da. Venturi, Scott Brown & Associates estudioan lan egin zuen, bere senarra den Robert Venturirekin, plangintzako proiektuen buru. Bere ustez, alderdi estetikoak ez ezik, arazo sozialak, ekonomikoak eta politikoak ere hartu behar dira kontuan plangintzetan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q457718
* Multimedia: Denise Scott Brown / Q457718
# Denison (Kansas)

Denison Kansasko hiri bat da. Jackson konderrian kokatua dago. 2010ean 187 biztanle zituen, 0,29 kilometro koadrotan banatuta.

## Ikus, gainera

* Jackson konderria

## Kanpo estekak

* Datuak: Q2666642
# Denison udalerria, Crawford konderria (Iowa)

Denison udalerria Ameriketako Estatu Batuetako Iowa estatuko udalerri bat da, Crawford konderrian. Azken zentsuaren arabera 8.753 biztanle zituen, 35.39 milia karratu (91.7 km$^2$) eremuan.

## Ekonomia

2020ko zentsuaren arabera, Denison udalerriak 3000 etxebizitza zeuden. Per capita diru-sarrerak 31.053 estatubatuar dolar ziren.

## Kanpo estekak

* Datuak: Q1892384
# Denise Paulme

Denise Paulme (Paris, 1909ko maiatzaren 4a - Ib., 1998ko otsailaren 14a) Frantziako antropologoa eta legelaria izan zen.

## Biografia

Parisen Zuzenbideko ikasketak egiten ari zen bitartean Antropologiarekiko interesa piztu zitzaion. Marcel Mauss antropologo handia izan zuen irakasle, Unibertsitateko Etnologia Institutuan. 1932an Zuzenbide eta Etnologia tituluak, biak lortu zituen. 1935. urtetik aurrera zenbait espediziotan parte hartu zuen, Afrikan. Saharako Sudanen izan zen, Marcel Griauleren gidaritzapean, eta beste behin, egungo Malin, Debora Lifchitz antropologoarekin batera. Aurrerago, bere senar A. Schaeffnerrekin batera, beste espedizio askotan parte hartu zuen. Bien bitartean, Historia Naturaleko Museo Nazionalean eta École Pratique des Hautes Étudesen lan egin zuen, eta afrikar gaietarako ikerkuntza-zentro bat zabaldu eta Cahiers d´Études Africaines aldizkaria sortu zuen.
Denise Paulmeren xede nagusiak, baina, ez zuen sekula alboratu afrikar herrien zuzenbide tradizionala eta antolakuntza soziopolitikoaren azterketa. Bere lanen artean aipagarriak dira, besteak beste: Organisation sociale des Dogon de Sanga (1940, Sanga-ko dogonen gizarte antolakuntza); Les Civilisations africaines (1953, Afrikar zibilizazioak); Les gens du riz: Kissi de Haute-Guinée française (1954, Arrozaren herria: Frantses Ginea Garaiko kissiak); Une societé de Côte-d'Ivoire, hier et aujourd'hui: les Bété (1962, Boli Kostako gizarte bat, atzo eta gaur: bete herria); Les Sculptures de l'Afrique Noire (1956, Afrika beltzeko eskulturak). Halaber, Afrikako literatura tradizionala eta errituak aztertu zituen beste liburu batzuetan: La Mère dévorante: Essai sur la morphologie des contes africaines (1976, Ama irenslea: afrikar ipuinen morfologiari buruzko saiakerak); La Statue du commandeur. Essais d'Ethnologie (1984, Komendadorearen estatua: etnologiako saiakerak). Emakumearen funtzio soziala eta klase- eta adin-taldeak ere sakonki aztertu zituen: Femmes d'Afrique noire (1960, Afrika beltzeko emakumeak); Classes et associations d'âge en Afrique de l'Ouest (1971, Klase- eta adin-taldeak Mendebaldeko Afrikan). 1992an, ondorengo hau idatzi zuen: Lettres de Sanga à André Schaeffner, suivi des Lettres de Sanga de Deborah Lifchitz et Denise Paulme à Michel Leiris

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3023075
# Desestazionalizazio

Denbora serieen azterketan, desestazionalizazioa denbora serie bateko osagai estazionala baztertzeko prozedura estatistikoari deritzo. Joera eta ziklo osagaiak ez bezala, osagai estazionalak gorabehera berdintsuak azaleratzen ditu sasoi bakoitzean. Horrela, denbora serie bateko balio jakin bati osagaia estazionalagatik dagokion aldizkako aldaketa ezabatzen zaionean, balioa desestazionalizatu egin dela esaten da. Desestazionalizazioari esker, sasoi ezberdinetako balioak erka daitezke, sasoiaren efektua bazterturik geratzen baita.
Desestazionalizazioa burutzeko hainbat prozedura dago. Modelo batzuen arabera, osagai estazionala era batukor eta biderkakor batean gehitzen den hartu behar da kontuan. Osagai estazionalak era batukor batean gehitzen badu gainerako osagaien balioa, desestazionalizazioa osagai estazionalari dagokion gehikuntza kenduz egin beharko da. Osagai estazionalak gainerako osagaien balioa biderkatu egiten badu, desestazionalizazioa osagai estazionalari dagokion gehikuntzaz zatituz egin beharko da. Prozedura konplexuagoak badaude, denbora serieen azterketan maiz erabiltzen den X-12-ARIMA prozedura esaterako.
Desestazionalizazioak aplikazio zabalak ditu ekonomia arloan. Esaterako, hilabete ezberdinetako langabetu kopuruen igoerak eraktu nahi direnean, behar beharrezkoa hilabete horiei dagokien osagai estazionala kontuan hartzea. Adibidez, ez dira berdinak ekainean 20 000 langabetu gehiago izatea, hilabete horretan berez 10 000 langabetu gutxiago izaten delarik, eta irailean 20 000 langabetu gehiago izatea, hilabete horretan berez 30 000 langabetu gehiago izaten delarik.
Desestazionalizioa burutzeko beste prozedura bat azken sasoietako balioak gehitzea da, sasoi bakoitzeko gorabehera konpentsatu egingo baitira horrela bata bestearekin. Adibidez, hilabete ezberdinetako inflazioaren ehuneko igoerek izan ohi dituzten gorabeherak baztertzeko, azken 12 hilabeteetako inflazio ehuneko igoeren batuketa egiten da. Horrela ordea urteko inflazioaren joera zein den azter daiteke bakarrik, hilabete jakin bateko inflazio igoera handia edo txikia izan den, eskuarki izaten duen mailarekin erkatuz, jakin gabe.
Batez besteko higikorrak kalkulatuz, adibidez urtez urteko hiru hilabeteko datuetarako 4 tamainako batez besteko higikorrak kalkulatuz ere (4 hiruhileko baitaude urtebetean) desestazionalizatu edo ezabatzen da osagai estazionala, baina horrela interesgarria izan daitekeen hondar osagaia ere ezabatzen dela hartu behar kontuan.

## Ikus gainera

* Denbora serieen zatiketa

## Kanpo estekak

* Datuak: Q622893
# Desfase

Fisikan, bi uhinen arteko desfasea bi faseen arteko desberdintasuna da, hau da, bi magnitude horien egoera, aldi berekoak izan ezin daitezkeenak eta aldi berdinak dituztenak. Normalean, fase-desberdintasun hori une berean neurtzen da bi uhinetan, baina ez beti espazioko leku berean. Horrelako desfaseak uhin mota askotarako gertatzen dira, argi-uhinak, soinu-uhinak eta uhin dardaratiak barne.

## Neurketa

Honela neur daiteke desfasea:
* Angelu bat (radianetan, gradutan edo biretan).
* Denbora bat (segundotan edo multiplo bat edo aldiaren zati bat bezala).
* Distantzia bat (metrotan edo multiplo bat edo uhin-luzeraren zati bat bezala).
Desfasearen nozioa ez da uhin sinusoidaletara mugatzen. Edozein motatako uhinen edo aldizkako fenomenoen desfasajeaz hitz egin daiteke. Uhinen edo aldi desberdineko fenomenoen kasuan, desfaseak ez du interesik.
Aldizkakoak ez diren fenomenoetarako, aurrerapenaz edo atzerapenaz baino ezin da hitz egin.

## Deskripzio matematikoa

Bi uhin senoidalen kasuan, $\scriptstyle {\omega }$ pultsazio berekoak, matematikoki honela adieraziko dugu:
    $y_{1}=A_{1}\cos(\omega t-kx_{1}+\varphi _{1})$
eta
    $y_{2}=A_{2}\cos(\omega t-kx_{2}+\varphi _{2})$,
$\scriptstyle {\Delta \varphi }$ desfasea $\scriptstyle {t}$ instantean honelakoa da:
    $\Delta \varphi =(\omega t-kx_{2}+\varphi _{2})-(\omega t-kx_{1}+\varphi _{1})$
Bi uhinek maiztasun bera badute eta posizioak aldatzen ez badira, desfasea konstante geratzen dela egiaztatzen da.
Aldiz, maiztasunak berdinak ez badira, desfasea denborarekin aldatzen da. Kasu hori batimentuetan gertatzen da.
$\scriptstyle {\Delta \varphi }$ positiboa bada, 2. uhina 1. uhinarekiko aurreratzen ari da. Eta $\scriptstyle {\Delta \varphi }$ negatiboa bada, 2. uhina 1. uhinarekiko atzeratzen ari da.

## Erreferentziak

* ↑ Euskalterm: [Hiztegi terminologikoa] [2000]
* ↑ (Ingelesez) Russell, Daniel A.. Reflection of Waves from Boundaries. in: Graduate Program in Acoustics. Pennsylvania State University.

## Kanpo estekak

* Datuak: Q7180940
# Desfibrilazio

Desfibrilazioa bihotzeko erritmo arazo larri eta premiazkoen kasuan bihotzean zehar korronte elektriko bat pasarazteko teknika bat da, bihotzean erritmo normala berreskuratzea helburuarekin eta desfibrilagailu izeneko gailu batez egiten dena.

## Kanpo estekak

* Datuak: Q954202
* Multimedia: Defibrillation / Q954202
# Desertu Txikia

Desertu Txikia Zarauzko hondartzaren ekialdeko aldean dagoen hareazko eremua da. Duna moduko hareazko mendiz osatua dago eta itsas pasealekua bere hegoaldetik zeharkatzen du. Mendilauta auzoan kokatua, besteak beste, Aiala jauregian dagoen Argiñano jatetxe-hotela edota Ebro Etxea erromesentzako aterpetxea bertan daude.
Pro Surf Zarautz Munduko Surf Txapelketa ospatzen denean, bertan kokatzen dira instalakuntza guztiak.

## Ikus, gainera

* Iñurritza biotopo babestua
* Zarautz

## Kanpo estekak

* Datuak: Q12256183
# Deseskolatze

Deseskolatzea edo eskolatu gabeko hezkuntza ohiko eskola sistemarekin oso kritikoa den hezkuntza ikuspegi bat da. Eskola sistemaren alternatiba izan nahi duen hezkuntza sistema da, non ikasleak zenbait eskola-erakundetatik babestu nahi diren.
Batzuetan deseskolatzea hezkuntza etxean kontzeptuarekin bateratu egin da, baina berez, deseskolatzea ez da eskoletan egiten zen lanaren kalkoa etxean egitea.
Ikuspegi hezitzaile honen arabera, ikasleek ikasiko dute euren joera naturalei jarraiki, ikasleek eurek nahi dutena, jolasaren bidez-eta.

## Kanpo estekak

* Datuak: Q1000032
# Desertu

Desertu izenak zenbait adiera ditu:
* Basamortua
* Lasesarre-Urban Galindo: Barakaldoko (Bizkaia) barrutia, lehen Desertu izena zuena.
* Urban Galindo: Barakaldoko (Bizkaia) auzoa, lehen Desertu izena zuena.
* Desertu (Erandio): Erandioko (Bizkaia) auzoa.